**รายงานการประชุมสภาเทศบาลตำบลโพน**

**สมัยประชุมวิสามัญ สมัยที่ 2 ประจำปี พ.ศ. 2566**

**วันที่ 17 กรกฎาคม 2566 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร  สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้ไม่มาประชุม**

- ไม่มี -

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | นายนิพนธ์ อิงภู  นายทองมี สระทอง  นายพนมศิลา ศรีบัว  นางณฐอร การถัก  นางสาวสุกัญญา กำจร  นางสุจรรยา ทิพย์มณี  นายทรงวุฒิ ลังภูรี  นางสาวสุปราณี อ่อนรัชชา  นายศรีประวัติ วิลาศรี  นางอภิลักษณ์ คำก้อน  นางสาวปภาวรินท์ ภูมิสาตร์  นายจันทา พันภู  นายเลื่อน หาระทา | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  ผู้อำนวยการกองสาธารณสุข  ผู้อำนวยการกองช่าง  หน.ฝ่ายบริหารงานคลัง รก.ผอ.กองคลัง  หัวหน้าฝ่ายบริหารงานการศึกษา  หัวหน้าฝ่ายอำนวยการ  เจ้าพนักงานธุรการชำนาญงาน  ที่ปรึกษาพิเศษ  ที่ปรึกษาพิเศษ | นิพนธ์ อิงภู  ทองมี สระทอง พนมศิลา ศรีบัว  ณฐอร การถัก  สุกัญญา กำจร  สุจรรยา ทิพย์มณี  ทรงวุฒิ ลังภูรี  สุปราณี อ่อนรัชชา  ศรีประวัติ วิลาศรี  อภิลักษณ์ คำก้อน ปภาวรินท์ ภูมิสาตร์  จันทา พันภู  เลื่อน หาระทา |

เริ่มประชุม เวลา 09.00 น.

นายสมพงษ์ สุริโย ท่านศักดิ์เพชร ณ กาฬสินธุ์ ปฏิบัติราชการแทนผู้ว่าราชการจังหวัด เลขานุการสภา ฯ กาฬสินธุ์ ได้มีประกาศอำเภอคำม่วง เรื่อง เรียกประชุมสภาเทศบาล ตำบลโพน สมัยวิสามัญ สมัยที่ 2 / 2566 มีใจความว่า “ด้วยอำเภอคำม่วง ได้รับคำร้องจาก นายกเทศมนตรีตำบลโพน ขอเปิดประชุมสภา สมัยวิสามัญ สมัยที่ 2 ประจำปี พ.ศ. 2566 เพื่อพิจารณาให้ความเห็นชอบการขอใช้เงินทุนสำรองเงินสะสม เพื่อดำเนินการซ่อมแซมถนนซึ่งได้รับความเสียหายจากภาวะฝนตกหนัก ณ ห้องประชุมสภาเทศบาลตำบลโพน เพื่อให้การปฏิบัติเป็นไปด้วยความ เรียบร้อย อาศัยอำนาจตามความใน มาตรา 26 แห่งพระราชบัญญัติ เทศบาล พุทธศักราช 2496 และแก้ไขเพิ่มเติมถึง (ฉบับที่ 14) พ.ศ. 2562 ประกอบคำสั่งจังหวัดกาฬสินธุ์ที่ 11888 / 2565 ลงวันที่ 14 ธันวาคม 2565 เรื่อง การมอบอำนาจให้รองผู้ว่าราชการ จังหวัดกาฬสินธุ์ ปลัดจังหวัดกาฬสินธุ์ หัวหน้าส่วนราชการประจำจังหวัด กาฬสินธุ์ หัวหน้าหน่วยงาน นายอำเภอ และหัวหน้าหน่วยงานในสังกัด สำนักงานสาธารณสุขจังหวัดกาฬสินธุ์ ปฏิบัติราชการแทน จึงเรียกประชุมสภา สมัยวิสามัญ สมัยที่ 2 / 2566 ประจำปี พ.ศ. 2566 มีกำหนด 15 วัน ตั้งแต่วันที่ 17 กรกฎาคม 2566 เป็นต้นไป ณ ห้องประชุมสภาเทศบาลตำบลโพน ประกาศ ณ วันที่ 12 เดือน กรกฎาคม พ.ศ. 2566” ก็เลยมีการเรียกประชุม โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 ระเบียบวาระที่ 3 เรื่องกระทู้ถาม 3.1 น้ำประปา ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การขออนุมัติใช้เงินทุนสำรองเงินสะสม ระเบียบวาระที่ 6 เรื่องอื่น ๆ

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการ ตามวาระการประชุมต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนท่านนายกเทศมนตรี คณะผู้บริหาร หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมวิสามัญ สมัยที่ 2 ประจำปี พ.ศ. 2566 วันที่ 17 กรกฎาคม 2566

ระเบียบวาระที่ 1 เรื่องที่ประธานจะแจ้งต่อที่ประชุม

- ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม วิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมครั้งที่แล้ว ในฐานะที่ผม เป็นคณะกรรมการตรวจรายงานการประชุม ได้ตรวจสอบรายงาน การประชุม สมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 ที่ผ่านมา มีผู้มาประชุม 12 คน ผู้ไม่มาประชุม 1 คน (นายศุกลวัฒน์ ภูจันหา) ลาป่วย ผู้เข้าร่วม ประชุม 11 คน ซึ่งการตรวจสอบรายงานการประชุม ถือว่ามีความ ถูกต้องครบถ้วน ครับ

ร.ต.ต.วีระชัย จำปาหาร ในส่วนของผมขอแก้ไขใน หน้า 24 ตรงจุดลงชื่อของผู้รับรอง ต่อจาก ประธานสภา ฯ คำว่าลงชื่อ ให้ใส่ชื่อยศในบรรทัดลายเซ็น ส่วนชื่อในวงเล็บ ให้มีเฉพาะ ชื่อ - นามสกุล เท่านั้น

- มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกหรือไม่ครับ

- ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมวิสามัญ สมัยที่ 1 ประจำปี พ.ศ. 2566 เมื่อวันที่ 1 มิถุนายน 2566 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร ขอเชิญ รองประธานสภา ฯ สมศรี สระทอง มาทำหน้าที่ประธาน ประธานสภา ฯ ในที่ประชุม

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองประธานสภา ฯ ราชการ และผู้เข้าร่วมการประชุมทุกท่านค่ะ ปฏิบัติหน้าที่แทนประธานสภาฯ

ระเบียบวาระที่ 3 เรื่องกระทู้ถาม

3.1 น้ำประปา

ร.ต.ต.วีระชัย จำปาหาร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนประธานสภา ฯ ราชการ และผู้เข้าร่วมการประชุมทุกท่านครับ กระผม ร้อยตำรวจตรี วีระชัย จำปาหาร สมาชิกสภา ฯ เขต 1 วันนี้ผม ได้ทำหน้าที่ตั้งกระทู้ถามฝ่ายบริหาร เนื่องด้วยนโยบายสำคัญ ของฝ่ายบริหาร คือ จะบริหารระบบน้ำประปาของเทศบาลตำบลโพน ให้อยู่ในมาตรฐาน และที่ผ่านมาเราก็ได้ทำ MOU รวมถึงผู้นำท้องที่ ท้องถิ่นด้วย วันนี้ขอตั้งกระทู้ถาม ต่อ นายกเทศมนตรีตำบลโพนว่า ได้รับคำร้องเรียนจากพี่น้องประชาชนผู้ใช้น้ำประปาในเขตเทศบาล ตำบลโพน ได้รับความเดือดร้อนมาอย่างยาวนานในการที่ต้องทนทุกข์ ในการใช้น้ำประปาโดยเฉพาะอย่างยิ่งน้ำประปา หมู่ที่ 4 มีสี มีกลิ่น และโรงผลิตน้ำประปา หมู่ที่ 3 หยุดซ่อมแซมบ่อยมาก ซึ่งทั้งหมดนี้ เป็นความจำเป็นเร่งด่วนในการแก้ไขปัญหาให้กับประชาชน หวังว่าคงจะ ได้รับคำอธิบายจากผู้บริหาร หลังจากที่เราได้ทำ MOU แล้ว ทำไมคุณภาพน้ำประปายังไม่ได้มาตรฐาน ขอให้ชี้แจงในคำถามที่ 1 ครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมการประชุมทุกท่านครับ กระผม นายนิพนธ์ อิงภู นายกเทศมนตรีตำบลโพน ในนามของคณะผู้บริหาร ซึ่งมติและนโยบาย ของผู้บริหาร เรื่องที่ 1 คือ การแก้ไขปัญหาน้ำประปา ซึ่งเป็นปัญหา มาตั้งแต่เริ่มมีระบบน้ำประปา ซึ่งการใช้น้ำประปาของเทศบาลตำบลโพน มี 890 หลังคาเรือน และเมื่อมีผู้บริหารเข้ามา ก็ได้มีนโยบายที่จะแก้ไข ปัญหาระบบน้ำประปา และตั้งมาตรฐานน้ำประปาดื่มได้ ซึ่งกรมอนามัย เขต 7 ก็ได้มารับรองโรงผลิตของ หมู่ที่ 3 ส่วนโรงผลิตของ หมู่ที่ 4 มีปัญหาด้านต่าง ๆ คือ ปัญหาโรงผลิต ซึ่งน้ำไม่ได้มาตรฐาน และตอนนี้ โรงผลิตของ หมู่ที่ 4 ระบบไฟฟ้าเสีย ในส่วนของการควบคุม ในเรื่องของการผลิต ผมได้มอบหมายให้ท่านรองพนมศิลา ฯ ช่วยอีกแรงหนึ่ง และได้รับอนุเคราะห์ความรู้จากทีมวิศวกร มูลนิธิก้าวหน้าเข้ามาช่วย ในการแก้ปัญหาตรงนี้ก็มีปัจจัยหลายอย่าง ทั้งระบบ ทั้งน้ำดิบที่ใช้ในการผลิต เราก็พยายามแก้ไขปัญหาเต็มที่ เป้าหมายในการแก้ปัญหาระยะยาว เราขอเงินอุดหนุนจากกรมส่งเสริม ฯ ซึ่งได้มาสร้างประปาผิวดินขนาดใหญ่มาก งบประมาณ 5,030,000.- บาท ซึ่งตอนนี้เราหาผู้รับจ้างได้แล้ว แต่เรายังติดเงื่อนไข การขอใช้ที่ตามมาตรา 9 ซึ่งเราเริ่มทำกระบวนการขอใช้ที่ตั้งแต่ วันที่ 15 กุมภาพันธ์ 2566 พอถึงวันที่ 21 เมษายน 2566 ทางคณะผู้บริหารก็ได้เข้าไปหารือกับท้องถิ่นจังหวัด และท่านรองผู้ว่า ฯ สำเริง ม่วงสังข์ และต่อมา 3 เดือน เราก็ได้ดำเนินการมาโดยตลอดในเรื่องและขั้นตอนต่าง ๆ ของการขอใช้ที่ ซึ่งเราต้องติดต่อกับหน่วยงานตามมาตรา 9 รวมทั้งหมด 13 หน่วยงาน และเมื่อวันที่ 12 กรกฎาคม ที่ผ่านมา ทางผู้ว่า ฯ และที่ดินก็ได้เสนอ เข้าที่ประชุม มีทั้งหมด 7 อปท. เราก็ได้เข้าไปร่วมประชุมด้วย ถ้าเราดำเนินการขอตามมาตรา 9 ไม่ได้ ต้องส่งงบประมาณคืน ซึ่งตอนนี้ เรายังติดการขอความเห็นจากหน่วยงานต่าง ๆ ที่เหลืออีก 3 หน่วยงาน และตอนนี้กำลังอยู่ในขั้นตอนของกรมทหารราบที่ 23 ซึ่งขั้นตอนของทหารมี 4 ขั้นตอน ทุกขั้นตอนเราได้มอบหมายเจ้าหน้าที่ และผู้บริหารเข้าประสานงานกับหน่วยงานทุกครั้ง ตอนนี้เราอยู่ใน ขั้นตอนที่ 4 และตอนนี้ขั้นตอนต่าง ๆ ตามกระบวนการอยู่ที่ 90% ซึ่งมติที่ประชุมให้รับหลักการว่า ถ้าหาก อปท. ใดได้รับการตอบรับ หนังสือให้ใช้ที่ดินสาธารณประโยชน์จาก 12 หน่วยงานที่เกี่ยวข้อง ก็ให้นำเสนอผู้ว่า ฯ และท่านผู้ว่า ฯ ก็จะลงนามอนุญาตตามมาตรา 9 ซึ่งการขอใช้ที่มี 2 แบบ คือ การขอใช้กับการขอถอน ซึ่งการขอถอน มีขั้นตอนระยะยาว และอำเภอคำม่วงประกาศเป็นเขตปฏิรูป ซึ่งติดประกาศกฤษฎีกาปฏิรูป จะขอถอนไม่ได้ จะต้องเป็นการขอใช้ ไปก่อน ถ้าหากว่าได้งบประมาณและได้รับการอนุญาตให้ใช้แล้ว ทางเทศบาลก็จะเรียกผู้รับจ้างมาทำสัญญา ก็ทำการก่อสร้างได้เลย ก็ขอนำเรียนให้ที่ประชุมได้รับทราบครับ

ร.ต.ต.วีระชัย จำปาหาร ขอบคุณท่านนายก ฯ ครับ ที่ได้ชี้แจงการแก้ไขปัญหาน้ำประปาระยะสั้น ประธานสภา ฯ ซึ่งในการผลิตน้ำประปามีองค์ประกอบหลายอย่าง อาทิเช่น ปัญหาน้ำดิบ น้ำขุ่น ซึ่งเมื่อก่อนน้ำประปาของเราเคยใส แต่ตอนนี้น้ำขุ่นมากและมีกลิ่น ซึ่งไม่มีกลิ่นของสารคลอรีนเลย และสารเคมีที่ใช้ในการผลิตนั้นเหมาะสม กับสภาพน้ำหรือไม่ หรือต้นเหตุเกิดจากอะไร คำถามที่ 2 ก็คือ การใช้สารเคมีในการผลิตน้ำประปา มีมาตรฐานกำหนดตายตัวหรือไม่

นายนิพนธ์ อิงภู ในเรื่องของสารเคมีที่ใช้ในระบบน้ำประปา เมื่อ 3 วันที่ผ่านมา นายกเทศมนตรี เราใช้ถ่านเข้ามาเป็นส่วนประกอบในการแก้ไขเรื่องกลิ่น ก็สามารถแก้ได้ และตอนนี้ก็ได้แก้ไขโดยการปรับเปลี่ยนเครื่องสูบ ซึ่งเครื่องสูบมีปัญหา ทั้ง 2 โรงผลิต ทั้งหมู่ 3 และหมู่ 4 ซึ่งมีทั้งหมด 5 ตัว และเรื่องของระบบไฟฟ้าก็มีปัญหา เรื่องคนก็มีปัญหาแต่สามารถแก้ไขได้ และในส่วนของวัสดุอุปกรณ์ก็ชำรุดเสียหาย และมีในส่วนของน้ำที่ยังไม่ใส สะอาด เราก็ได้ใช้สาร Polymer (โพลีเมอร์) เข้ามาช่วยเพื่อให้น้ำใสขึ้น ซึ่งจะมีปัญหาตอนหน้าฝนและก็มีปัญหาทุกปี ซึ่งทางเจ้าหน้าที่ผู้ดูแล ก็มีการประชุมกันเดือนละครั้ง ดูแล ควบคุมการผลิตอยู่ตลอดเวลาครับ

ร.ต.ต.วีระชัย จำปาหาร ขอบคุณท่านนายก ฯ ครับ ในส่วนของโรงผลิตหมู่ 3 ขอชมเชยประธานสภา ฯ เพราะว่าช่วงนี้น้ำใสสะอาดขึ้น แต่ก็ยังติดปัญหาการหยุดซ่อมบ่อย ก็ขอให้ท่านรองพนมศิลา ฯ ได้เก็บข้อมูลว่าเกิดจากสาเหตุอะไร ในส่วนของหมู่ 4 ถ้าคอวนสั้นก็ให้เปิดน้ำดิบให้ไหลค่อย ๆ ก่อนเพื่อจะได้ ให้มันมีเวลากรอง ในส่วนของหมู่ 3 ก็แก้ปัญหาไปได้ระดับหนึ่ง ก็ขอฝากให้ท่านสมาชิกได้สร้างความเข้าใจให้พี่น้องประชาชนด้วยครับ

นางสมศรี สระทอง ขอเพิ่มเติมเรื่องน้ำประปา ช่วงนี้เป็นฤดูฝนเวลาฝนตกน้ำก็จะขุ่น รองประธานสภา ฯ เป็นธรรมดา และบริเวณพื้นที่หมู่ 4 เป็นพื้นที่ต่ำ น้ำฝนก็จะไหลลงมาปฏิบัติหน้าที่แทนประธานสภาฯ รวมกันก็จะทำให้น้ำขุ่น - มีสมาชิกท่านใดจะอภิปรายเพิ่มเติมหรือไม่ค่ะ

นายคำแปลง ศรีบัว ขอแนะนำครับ ในความคิดเห็นส่วนตัวผม วิธีการแก้ปัญหาน้ำประปา สมาชิกสภา ฯ ซึ่งต้นเหตุอยู่ที่น้ำดิบ และการผลิตเราไม่พอซึ่งก็เป็นปัญหามาตลอด เพราะว่าต้นน้ำเรามีปัญหาคือน้ำขุ่น ขอเสนอให้ทำคอกตรงหัวกะโหลก ให้กว้างประมาณ 10 X 10 เมตร และให้เอาโคลนออกให้หมดครับ

นางสมศรี สระทอง ขอบคุณท่านคำแปลง ฯ ค่ะ รองประธานสภา ฯ - มีท่านใดจะอภิปรายเพิ่มเติมอีกหรือไม่ ปฏิบัติหน้าที่แทนประธานสภาฯ

นายทรัพย์ เกษาพรม เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนที่ปรึกษานายกเทศมนตรี ราชการ และผู้เข้าร่วมการประชุมทุกท่านครับ ผมอยู่กับชุมชนตลอด ในพื้นที่หมู่ 4 เวลาฝนตกน้ำเสีย น้ำเหลืองหนักมาก ซึ่งในส่วนของ หมู่ 3 ไม่มีปัญหาจุดนี้ และขอฝากกองสาธารณสุขว่าในช่วงนี้ห้ามมิให้ รถดูดส้วมไปเทสิ่งปฏิกูลใกล้ ๆ โซนหมู่ 4 เพราะช่วงนี้เป็นฤดูฝน ถ้าฤดูแล้งก็ไม่มีปัญหา ผมขอฝากว่าให้ผู้ที่มีหน้าที่รักษา ดูแล อบรม ขั้นตอนต่าง ๆ ในการผลิตระบบน้ำประปาให้มีความรู้เพียงพอครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ 2 – 3 วันที่ผ่านมา ก็มีกระแสน้ำประปาขุ่น มีกลิ่นเหม็น ในส่วนของหมู่ 4 ผมขอชี้แจง เรื่องของประปาหมู่ 4 เนื่องจากทางเทศบาลตำบลโพน มีแนวนโยบาย ให้เป็นน้ำประปาดื่มได้ ซึ่งเราได้ไปศึกษาดูงานที่ อบต.อาจสามารถ จ.ร้อยเอ็ด เรื่องน้ำประปาดื่มได้ รวมถึงประสานกับพรรคก้าวไกล และเราก็ได้ไปตรวจสอบ ศึกษา เรื่องน้ำประปากับผู้เชี่ยวชาญ ผมจึงได้ปรึกษากับผู้เชี่ยวชาญว่าน้ำประปาหมู่ 3 น้ำดิบที่ใช้ในการผลิต มี 3 หนอง แต่น้ำไม่สะอาด ผู้เชี่ยวชาญก็ได้มาตรวจสอบให้และแจ้งว่า น้ำหนองสิมมีมาตรฐานรับรองใช้เป็นน้ำประปาดื่มได้ ก็ได้ดำเนินการมา เรื่อย ๆ ในส่วนของน้ำประปาหมู่ 4 เราดำเนินการทุกวิถีทาง เจ้าหน้าที่ ของเราก็ไม่ได้นิ่งนอนใจ และผู้บริหารก็ได้ลงพื้นที่ตรวจสอบ ประสานงาน กับผู้เชี่ยวชาญกันทุกวัน ส่งผลตรวจน้ำให้ผู้เชี่ยวชาญทุกวัน สำหรับเจ้าหน้าที่ผู้ดูแล เราก็อบรมซักซ้อมทำความเข้าใจกันตลอด และเราได้ทำหนังสือไปหาการไฟฟ้าคำม่วงให้มาตรวจสอบว่ามีปัญหาอะไร หรือไม่ การไฟฟ้าก็แจ้งว่าหม้อแปลงของเราเป็นหม้อแปลงที่มีอายุ การใช้งานนาน ทำให้เครื่องในการผลิตของเราเสียหาย เจ้าหน้าที่ไฟฟ้า ก็ให้เราทำหนังสือเข้าไปทำเรื่องย้ายหม้อแปลง ก็ขอนำเรียนและชี้แจง ให้สมาชิกสภา ฯ ได้รับทราบว่า ตอนนี้เราดำเนินการและประสาน กับผู้เชี่ยวชาญเพื่อแก้ไขปัญหาต่าง ๆ และอีกเรื่องคือ กรมอนามัย เขตขอนแก่น ได้มีหนังสือให้ดำเนินการโรงบำบัดสิ่งปฏิกูล ซึ่งเทศบาลตำบลโพน ได้นำเข้าแผน ฯ แล้ว และจะดำเนินการ ในปี 2567 ซึ่งกองสาธารณสุข ก็ได้ทำหนังสือในการขอแบบ ดำเนินการโรงบำบัดสิ่งปฏิกูล ประมาณการ 450,000.- บาท ครับ

นางสมศรี สระทอง ขอบคุณท่านรองทองมี ฯ ค่ะ ตอนนี้ทุกอย่างอยู่ระหว่างการแก้ไข รองประธานสภา ฯ คาดว่าเร็ว ๆ นี้น่าจะดีขึ้น ปฏิบัติหน้าที่แทนประธานสภาฯ

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 การขออนุมัติใช้เงินทุนสำรองเงินสะสม

นางสมศรี สระทอง ขอเชิญคณะผู้บริหารหรือผู้แทนเสนอญัตติ รองประธานสภา ฯ ปฏิบัติหน้าที่แทนประธานสภาฯ

นายนิพนธ์ อิงภู ข้าพเจ้าขอเสนอญัตติขออนุมัติใช้เงินทุนสำรองเงินสะสม โดยตามระเบียบนายกเทศมนตรี กระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ รวมแก้ไขเพิ่มเติมถึง (ฉบับที่ ๔) พ.ศ. ๒๕๖๑ ข้อ 8๗ วรรคสอง (๒) ได้ระบุว่า "กรณีที่ปีใด อปท. มียอดเงินทุนสำรอง เงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็น อปท. อาจนำเงินทุนสำรองเงินสะสมเฉพาะในส่วน ที่เกินไปใช้จ่ายได้ภายใต้เงื่อนไข ข้อ ๘๙ (๑) โดยได้รับอนุมัติจาก สภาท้องถิ่น" ซึ่งในปีงบประมาณ ๒๕๖๖ เทศบาลมีงบประมาณรายจ่าย 43,000,00๐.- บาท คำนวณยอดร้อยละ ๑๕ ของงบประมาณ

รายจ่ายประจำปี = ๖,๔๕๐,0๐๐.- บาท และ ณ วันที่ ๓๐ กันยายน ๒๕๖๕ เทศบาลมียอดเงินทุนสำรองเงินสะสม จำนวน ๑๑,๕๖๐,๙๒๐.๕๒ บาท จึงมีเงินทุนสำรองเงินสะสมเกินยอดร้อยละ สิบห้าของงบประมาณรายจ่ายประจำปี ๒๕๖๖ ซึ่งสามารถนำไปใช้ได้ จำนวน ๕,๑๑๐,๘๒๐.๕๒ บาท (๑๑,๕๖o,๙๒๐.๕๒ - ๖,๔๕0,๐๐๐)

ทั้งนี้ เมื่อวันที่ ๓ - ๔ กรกฎาคม ที่ผ่านมา ได้เกิดภาวะฝนตก หนัก ทำให้มีน้ำหลากไหลกัดเซาะคันห้วยถนนลูกรัง และไหล่ทาง ถนนคอนกรีตเสริมเหล็กภายในเขตเทศบาลเสียหายหลายจุด และเพื่อ เป็นการบำบัดความเดือดร้อนในการใช้เส้นทางสัญจรไปมาและแก้ไขปัญหา น้ำท่วมขังภายในชุมชน ประกอบกับเพื่อดำเนินการให้เป็นตามแผนพัฒนา เทศบาลห้าปี (ปี ๒๕๖๖ – ๒๕7๐) จึงเสนอญัตติเพื่อสภาพิจารณา อนุมัติการใช้เงินทุนสำรองเงินสะสมเพื่อดำเนินการ ดังนี้

๑. ซ่อมแซมทรัพย์สินที่ได้รับความเสียหายจากภาวะฝนตกหนัก จำนวน ๑๕๓,๘๐๐.- บาท แยกดังนี้

๑.๑ ซ่อมแซมถนนลูกรังชอยใบบุ่นไต่เครือ ๕ และพนังคัน ห้วยสมอทบ (ห้วยดินจี่) หมู่ที่ 4 ปริมาณลูกรังไม่น้อยกว่า ๑๘๐ ลบ.ม. พร้อมเกลี่ยตบแต่ง งบประมาณ ๔๑,๘๐๐.- บาท ๑.๒ ซ่อมแซมถนนลูกรังซอยกระบวยหัวขวาง ๕ หมู่ที่ ๓ ปริมาณลูกรังไม่น้อยกว่า ๑20 ลบ.ม. พร้อมเกลี่ยตบแต่ง งบประมาณ 2๗,๘๐๐.- บาท ๑.๓ ซ่อมแซมไหล่ทางลูกรังถนนคอนกรีตเสริมเหล็กถนนใบบุ่น ไต่เครือ หมู่ที่ ๔ ปริมาณลูกรังไม่น้อยกว่า ๑๔๔ ลบ.ม. พร้อมเกลี่ย ตบแต่ง งบประมาณ ๓7,๔0๐.- บาท ๑.๔ ซ่อมแซมไหล่ทางลูกรังถนนคอนกรีตเสริมเหล็ก ถนนดอกส่าน หมู่ที่ ๓ ปริมาณลูกรังไม่น้อยกว่า ๑๘0 ลบ.ม. พร้อมเกลี่ยตบแต่ง งบประมาณ ๔๖,๘๐๐.- บาท

2. โครงการก่อสร้างรางระบายน้ำคอนกรีตเสริมเหล็กถนนพันมหา ฝั่งตะวันออก (ช่วงจากแยกทางหลวงแผ่นดินหมายเลข ๒๒7 - แยกซอยพันมหา 1) งบประมาณ ๔๓๒,๐๐๐.- บาท เพื่อก่อสร้าง รางระบายน้ำคอนกรีตเสริมเหล็กรูปตัวยู พร้อมฝาปิด ยาว 1๓๗.0๐ เมตร กว้าง 0.๓0 เมตร ลึก 0.๓๐ เมตร พร้อมวางท่อระบายน้ำ คสล. ขนาดเส้นผ่าศูนย์กลาง 0.๔๐ เมตร และท่อประปาพีวีซีขนาด ๑ 1/๒ นิ้ว ปรากฎในแผนพัฒนาเทศบาล ห้าปี (ปี ๒๕๖๖ - ๒๕๗๐) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 28

รวมงบประมาณเงินทุนสำรองเงินสะสมที่ขอให้สภาพิจารณาอนุมัติใช้ ๕๘๕,๘๐๐.- บาท

ขอได้โปรดนำเสนอต่อที่ประชุมสภาเทศบาลตำบลโพนเพื่อพิจารณาต่อไป

นางสมศรี สระทอง ขอบคุณท่านนายก ฯ ค่ะ ขอเชิญท่านเลขานุการสภา ฯ ได้ชี้แจงเกี่ยวกับรองประธานสภา ฯ การใช้เงินทุนสำรองเงินสะสม ปฏิบัติหน้าที่แทนประธานสภาฯ

นายสมพงษ์ สุริโย สำหรับหลักเกณฑ์การใช้เงินทุนสำรองเงินสะสมที่ระบุไว้ใน เลขานุการสภา ฯ ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินของ อปท. พ.ศ. 2547 ข้อ 89 /1 ที่ระบุว่า “ในกรณีที่มีภารกิจตามนโยบาย เร่งด่วนของรัฐบาลหรือกระทรวงมหาดไทย และจำเป็นต้องให้ อปท. เป็นผู้ดำเนินการ โดยมีความจำเป็นต้องใช้จ่ายจากงบประมาณของ องค์กรปกครองส่วนท้องถิ่น และงบประมาณดังกล่าวไม่เพียงพอ และไม่ต้องด้วยเงื่อนไขการใช้จ่ายเงินสะสมหรือเงินทุนสำรองเงินสะสม ตามข้อ 87 และข้อ 89 ปลัดกระทรวงมหาดไทย อาจอนุมัติยกเว้นให้ องค์กรปกครองส่วนท้องถิ่น ใช้จ่ายจากเงินสะสมหรือเงินทุนสำรอง เงินสะสมได้ โดยความเห็นชอบของรัฐมนตรีว่าการกระทรวงมหาดไทย” (1) ให้กระทำได้โดยเฉพาะกิจการซึ่งอยู่ในอำนาจหน้าที่ ขององค์กรปกครองส่วนท้องถิ่น ซึ่งเกี่ยวกับด้านการบริการชุมชน และสังคมหรือกิจการที่เป็นการเพิ่มพูนรายได้ขององค์กรปกครอง ส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด (2) ได้ส่งเงินสมทบกองทุนส่งเสริมกิจการขององค์กรปกครอง ส่วนท้องถิ่น แต่ละประเภทตามระเบียบแล้ว (3) เมื่อได้รับอนุมัติให้ใช้จ่ายเงินสะสมแล้วองค์กรปกครอง ส่วนท้องถิ่น ต้องดำเนินการก่อหนี้ผูกพันให้เสร็จสิ้นภายในระยะเวลา ไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือ เพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพ ในระยะยาว โดยครั้งนี้ นำเสนอต่อที่ประชุมสภาเทศบาลตำบลโพน เพื่อพิจารณาอนุมัติมีทั้งหมด 2 โครงการ ได้แก่ โครงการก่อสร้าง รางระบายน้ำคอนกรีตเสริมเหล็กถนนพันมหาฝั่งตะวันออก (ช่วงจากแยก ทางหลวงแผ่นดินหมายเลข 227 - แยกซอยพันมหา 1) ซึ่งปรากฏใน แผนพัฒนาเทศบาลห้าปี (ปี 2566 – 2570) ยุทธศาสตร์การพัฒนา โครงสร้างพื้นฐาน แผนงานเคหะและชุมชน และโครงการซ่อมแซม ทรัพย์สินที่ได้รับความเสียหายจากภาวะฝนตกหนัก เพื่อเป็นการบำบัด ความเดือดร้อนในชุมชน ก็สามารถดำเนินการได้ซึ่งตามอำนาจหน้าที่ ของเทศบาลตามมาตรา 50 แห่งพระราชบัญญัติเทศบาล พ.ศ. 2496 ได้กำหนดไว้ ดังนี้ (1) รักษาความสงบเรียบร้อยของประชาชน (2) ให้มีและบำรุงทางบกและทางน้ำ (3) รักษาความสะอาดของถนน หรือทางเดินและที่สาธารณะ รวมทั้งการกำจัดมูลฝอยและสิ่งปฏิกูล (4) ป้องกันและระงับโรคติดต่อ (5) ให้มีเครื่องใช้ในการดับเพลิง (6) ให้ราษฎรได้รับการศึกษาอบรม (7) ส่งเสริมการพัฒนาสตรี เด็ก เยาวชน ผู้สูงอายุและผู้พิการ (8) บำรุงศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (9) หน้าที่อื่นตามกฎหมายบัญญัติให้เป็นหน้าที่ของเทศบาล

ทั้งหมดนี้ก็เป็นเงื่อนไขในการพิจารณาการใช้เงินทุนสำรอง เงินสะสมให้ที่ประชุมสภาเทศบาลตำบลโพนได้พิจารณาต่อไปครับ

นางสมศรี สระทอง ขอบคุณท่านเลขานุการสภา ฯ ค่ะ เราจะพิจารณาทีละโครงการค่ะ รองประธานสภา ฯ ปฏิบัติหน้าที่แทนประธานสภาฯ 1) ซ่อมแซมทรัพย์สินที่ได้รับความเสียหายจากภาวะฝนตกหนัก จำนวน 153,800.- แยกดังนี้ 1.1 ซ่อมแซมถนนลูกรังถนนซอยใบบุ่นไต่เครือ 5 และพนังคัน ห้วยสมอทบ (ห้วยดินจี่) หมู่ที่ 2 ปริมาณลูกรังไม่น้อยกว่า 180 ลบ.ม. พร้อมเกลี่ยตบแต่ง งบประมาณ 41,800.- บาท - มีสมาชิกท่านใดจะอภิปรายเพิ่มเติมหรือไม่ค่ะ

ร.ต.ต.วีระชัย จำปาหาร ก่อนที่จะเข้าสู่การพิจารณา ในเทศบัญญัติ ปี 2566 เราได้ตั้งประธานสภา ฯ งบประมาณในการซ่อมแซมไว้ ขอเรียนถามผู้เสนอญัตติว่า งบซ่อมแซม ที่ตั้งไว้ในเทศบัญญัติใช้ไปแล้วมากน้อยเพียงใด ทำไมถึงได้ขอใช้ เงินทุนสำรองเงินสะสมครับ

นายนิพนธ์ อิงภู ทางคณะผู้บริหารได้รับร้องเรียนจากชุมชนผู้ใช้ถนนในการสัญจร นายกเทศมนตรี ว่าได้รับความเดือดร้อนในการสัญจร จึงให้กองช่างลงพื้นที่สำรวจ ความเสียหาย ในส่วนของงบประมาณซ่อมแซมที่ตั้งไว้ในเทศบัญญัติ ก็อาจจะไม่เพียงพอต่อการใช้จ่ายในการซ่อมแซม ขอให้ผู้อำนวยการ กองช่างได้ชี้แจงงบประมาณซ่อมแซมที่ตั้งไว้ในเทศบัญญัติ ปี 2566 ว่าเหลือเท่าไรครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร ผู้อำนวยการกองช่าง หัวหน้าส่วนราชการ และผู้เข้าร่วมการประชุมทุกท่านครับ งบประมาณ ซ่อมแซมที่ตั้งไว้ในเทศบัญญัติ ปี 2566 จำนวน 473,000.- บาท ซึ่งได้ซ่อมแซมถนนคอนกรีตนาคคอคต 1 แสนกว่าบาท , ซ่อมแซม ฝารางระบายน้ำ 2 ครั้ง และก็โอนไปตั้งจ่ายรายการใหม่ ตอนนี้ ยังมีงบประมาณซ่อมแซม คงเหลือ 12,000.- บาท ก็ขอนำเรียน ให้ท่านสมาชิกได้ทราบครับ

นางสมศรี สระทอง ขอบคุณผู้อำนวยการกองช่างค่ะ รองประธานสภา ฯ - มีท่านใดจะอภิปรายเพิ่มเติมอีกหรือไม่ ปฏิบัติหน้าที่แทนประธานสภาฯ

ร.ต.ต.วีระชัย จำปาหาร เราได้ออกพื้นที่ไปตรวจสอบหน้างานตามโครงการที่ได้เสนอญัตติ ก็เห็นว่าประธานสภา ฯ มีความจำเป็นจริง ๆ โดยเฉพาะอย่างยิ่งพนังคันห้วยสมอทบ (ห้วยดินจี่) การที่เอาดินลูกรังไปลงอย่างเดียวคงไม่เหมาะแน่นอน เป็นการลงทุน ที่ไม่คุ้มค่า น่าจะมีวิธีการที่ดีกว่านี้ ผมเห็นด้วยในหลักการแต่งบประมาณ ที่จะนำไปใช้นั้นผมยังไม่เห็นด้วยครับ

นายนิพนธ์ อิงภู ในส่วนของงบประมาณเราได้ให้กองช่างและผู้ที่มีส่วนเกี่ยวข้อง นายกเทศมนตรี ลงไปตรวจสอบและประมาณการปริมาณงาน ก็ขอให้ผู้อำนวยการกองช่าง ได้ชี้แจงงบประมาณในส่วนของการซ่อมแซมถนนลูกรังถนนซอยใบบุ่น ไต่เครือ 5 และพนังคันห้วยสมอทบ (ห้วยดินจี่) ครับ

นายทรงวุฒิ ลังภูรี ในส่วนของการซ่อมแซมถนนลูกรังถนนซอยใบบุ่นไต่เครือ 5 ผู้อำนวยการกองช่าง และพนังคันห้วยสมอทบ (ห้วยดินจี่) หมู่ที่ 2 จากการสำรวจมี 2 จุด ในส่วนนี้ได้คุยกับเจ้าของที่แล้ว จะแก้ปัญหาโดยการเอาดินลูกรังไปลง จำนวน 5 รถ และตรงพนังคันเราจะเอาดินไปลงประมาณ 10 รถ ครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ขอแสดงความคิดเห็น ในการแก้ไขปัญหาห้วยสมอทบ (ห้วยดินจี่) ซึ่งทางสมาชิกไม่ได้ลงพื้นที่ ไปสำรวจกับกองช่าง แต่เมื่อวานได้ไปสำรวจแล้วก็พิจารณาว่า ถ้าเรานำดินลูกรังมาลงเลย เกรงว่ามันจะไม่สูง ก็เลยมีความเห็นว่า น่าจะจ้างรถแม็คโครขุดดินขึ้นมาเสริมให้มันสูงขึ้นก่อน ค่อยเอาลูกรังไปลง น่าจะใช้งานได้นานกว่าครับ

นายคำแปลง ศรีบัว ขออนุญาตเพิ่มเติมต่อจากท่านมานพ ฯ เราได้มีการประชุมสภากาแฟ สมาชิกสภา ฯ สมาชิกร่วมกับคณะผู้บริหารก็ได้ลงพื้นที่ตรวจสอบทุกจุดตามที่เสนอญัตติ โดยเฉพาะห้วยสมอทบ (ห้วยดินจี่) มันเกินความสามารถที่เราจะซ่อมแซม จริง ๆ แล้ว การซ่อมแซมเราอยากให้เป็นมาตรฐาน แล้วต้องใช้งานได้ จุดนั้นพนังคันกั้นน้ำห้วยมันสูงอยู่แล้ว ได้มาตรฐานอยู่แล้ว วิธีการคือ อัดดินให้แน่น ปัญหาที่เกิดคือเราทำถนนใหม่ พนังคันกั้นน้ำมันต่ำลง ก็เลยเกิดปัญหาตามมา ก็ขอฝากกองช่าง ต่อไปถ้ามีโอกาสได้ทำโครงการ เกี่ยวกับถนน ให้ตรวจสอบลงพื้นที่ก่อนดำเนินโครงการ ผมเห็นด้วย กับท่านมานพ ฯ และขอสอบถามกองช่างว่า เราจะมีวิธีการแก้ไขปัญหา อย่างไรครับ

นายทรงวุฒิ ลังภูรี ในส่วนของข้อเสนอแนะ ถ้าอยากได้รถแม็คโครไปขุดบริเวณนั้น ผู้อำนวยการกองช่าง (1) มีค่าใช้จ่าย (2) ดินบริเวณนั้นเจ้าของจะอนุญาตให้เราหรือไม่ (3) บริเวณนั้นเป็นต้นยูคา ฯ เราออกไปสำรวจแล้วเจ้าของที่ เขาไม่อนุญาตให้เราขุดลอกตรงนั้นเพราะเป็นเขตที่นาของเขา ถ้าเจ้าของที่ อนุญาตตรงนั้น เราก็เพิ่มงบประมาณเข้าไปสำหรับจ้างรถแม็คโครขุดลอก 1 วัน จำนวน 17,000.- บาท ก็นำเรียนให้สภา ฯ พิจารณา เพราะว่าโครงการสามารถแก้ไขได้ครับ

นายมานพ นามปัญญา ถ้าสภา ฯ อนุมัติไปแล้ว ในส่วนที่ผู้อำนวยการกองช่าง แจ้งว่า สมาชิกสภา ฯ ถ้าเราไปคุยกับเจ้าของที่ได้เราสามารถดำเนินการทีหลังได้ใช่ไหมครับ

นายทรงวุฒิ ลังภูรี ได้ครับ ผู้อำนวยการกองช่าง

นางสมศรี สระทอง มอบหมายให้สมาชิกสภา ฯ ได้ลงพื้นที่ไปเจรจากับเจ้าของที่ก่อน รองประธานสภา ฯ ว่าจะอนุญาตหรือไม่ ปฏิบัติหน้าที่แทนประธานสภาฯ

นายนิพนธ์ อิงภู เรื่องการอนุมัติเราอนุมัติในหลักการไว้ก่อนก็ได้ เราอยากจะได้ประโยชน์ นายกเทศมนตรี และความคุ้มค่าสูงที่สุด แต่ในสิ่งแวดล้อมรอบข้างของชาวบ้าน เขาไม่ยอมให้ ถ้าเราจะเพิ่มการซ่อมแซม โดยเอาแม็คโครมาดำเนินการ ตามที่ท่านคำแปลง ฯ เสนอก็สามารถทำได้ครับ

นางสมศรี สระทอง สรุปคือ เราจะอนุมัติในหลักการไว้ก่อนและมอบหมายให้ท่านสมาชิก รองประธานสภา ฯ ไปคุยกับเจ้าของที่ ถ้าเจ้าของที่อนุญาตเราก็ดำเนินการทีหลังก็ได้ ปฏิบัติหน้าที่แทนประธานสภาฯ - มีสมาชิกท่านใดจะสอบถามเพิ่มเติมหรือไม่ค่ะ

- ถ้าไม่มีก็ขอมติที่ประชุมว่า สมาชิกท่านใดเห็นควรอนุมัติให้ใช้เงินทุน สำรองเงินสะสม โครงการที่ 1.1) ซ่อมแซมถนนลูกรังถนนซอยใบบุ่น ไต่เครือ 5 และพนังคันห้วยสมอทบ (ห้วยดินจี่) ปริมาณลูกรังไม่น้อยกว่า 180 ลบ.ม. พร้อมเกลี่ยตบแต่ง งบประมาณ 41,800.- บาท รวมค่ารถแม็คโคร จำนวน 17,000.- บาท เป็นจำนวนเงินงบประมาณ ทั้งสิ้น 58,800.- บาท โปรดยกมือค่ะ

**มติที่ประชุม - เห็นชอบ 11 เสียง**  **- งดออกเสียง 1 เสียง (ประธานสภา ฯ)**

นางสมศรี สระทอง 1.2 ซ่อมแซมถนนลูกรังซอยกระบวยหัวขวาง 5 หมู่ที่ 3 รองประธานสภา ฯ ปริมาณลูกรังไม่น้อยกว่า 120 ลบ.ม. พร้อมเกลี่ยตบแต่ง งบประมาณ ปฏิบัติหน้าที่แทนประธานสภาฯ 27,800.- บาท

- มีสมาชิกท่านใดจะอภิปรายเพิ่มเติมหรือไม่ค่ะ

นายมานพ นามปัญญา ขออนุญาตสอบถามครับ ถนนเส้นดังกล่าวไม่ทราบว่าอยูจุดไหนครับ สมาชิกสภา ฯ

นายทรงวุฒิ ลังภูรี ถนนเส้นนี้อยู่ทางไปสวนพ่อสัน ทางไปจุดบั้งไฟ ฝายใหม่ครับ ผู้อำนวยการกองช่าง

นายคำแปลง ศรีบัว ซอยตรงนี้ยังเป็นถนนที่ไม่ได้มาตรฐาน จุดนี้มันต่ำกว่าที่ของพ่อสัน สมาชิกสภา ฯ เวลาฝนตกน้ำก็ไหลลงถนน ถ้าเราจะแก้ปัญหาให้มันได้มาตรฐานกว่าเดิม วิธีการคือ เอารถมาปรับเกรดให้เป็นร่องทั้ง 2 ข้างแล้วเอาดินลูกรังไปลง เพราะว่าถนนเส้นนั้นไม่มีร่อง พอฝนตกน้ำไหลจากสวนลงสู่ถนนเลย ก็ขอนำเสนอให้ที่ประชุมพิจารณาครับ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ ผมเห็นด้วย กับท่านคำแปลง ฯ ครับ ถนนเส้นนี้มีปัญหาเพราะเจ้าของที่คือพ่อสัน ไม่ยอมให้เอาต้นมะม่วงออก จึงมีผลกระทบต่อที่ข้าง ๆ คือที่ของพ่อต้น แต่อยากให้เราไปซ่อมแซมให้ ก็เลยขอเสนอว่าไม่อยากให้ดำเนินการ ไปมากกว่านี้ ให้ดำเนินการแค่ซ่อมแซมก็พอ เพราะว่ามันจะมีผลกระทบ ต่อที่ทั้ง 2 ข้างครับ

ร.ต.ต.วีระชัย จำปาหาร การที่จะไปซ่อมแซมถนนที่น้ำกัดเซาะในช่วงนี้ผมมีความเห็นว่า ประธานสภา ฯ ถ้าเราดำเนินการซ่อมแซมตอนนี้ พายุฤดูฝนก็ยังไม่หมด ช่วงปลายปี ก็ต้องได้ซ่อมแซมอีก ถ้าหากว่ายังพอที่จะใช้สัญจรไป - มาได้ ก็อยากให้ใช้ไปก่อน เพราะว่าถ้าเราดำเนินการแล้ว ยังอยู่ในช่วงฤดูฝนอยู่ ปัญหาก็ยังไม่จบครับ

นายทรงวุฒิ ลังภูรี เราดำเนินการซ่อมแซมเพื่อบรรเทาความเดือดร้อนของประชาชนทั้ง ผู้อำนวยการกองช่าง 4 โครงการ เราซ่อมแซมปรับปรุงถนนที่เป็นหลุมเป็นบ่อให้สามารถสัญจร ได้สะดวกขึ้น ถ้าเราจะทำให้ถาวรตลอดไป เราต้องดำเนินการ ในช่วงฤดูแล้งและทำเป็นโครงการ ตั้งงบประมาณ ก็ขอนำเรียน ให้ที่ประชุมรับทราบครับ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายประสิทธิ์ คำภูษา สมาชิกสภา ฯ เขต 1 ถนนลูกรังซอยกระบวย หัวขวาง 5 เส้นนี้ถ้าเราไม่ดำเนินการซ่อมแซม จะไม่สามารถสัญจรได้เลย รถขนาดเล็ก เช่น รถมอเตอร์ไซค์ยังไปลำบาก เพื่อเป็นการบรรเทา ความเดือดร้อนของประชาชนในเขตเทศบาลตำบลโพน ให้สัญจรไป - มา ได้สะดวก งบประมาณ ที่ตั้งไว้ 27,800.- บาท ก็ขอให้ดำเนินการ ซ่อมแซมไปก่อน ส่วนที่ข้างเคียงที่ยังติดปัญหาอยู่เราก็ไปเจรจา เพื่อแก้ปัญหาให้ประชาชนก่อนครับ ผมเห็นควรว่า ควรดำเนินการ ซ่อมแซมทั้ง 4 โครงการ

นางสมศรี สระทอง - มีสมาชิกท่านใดจะสอบถามเพิ่มเติมหรือไม่ค่ะ รองประธานสภา ฯ ปฏิบัติหน้าที่แทนประธานสภาฯ - ถ้าไม่มีก็ขอมติที่ประชุมว่า สมาชิกท่านใดเห็นควรอนุมัติให้ใช้ เงินทุนสำรองเงินสะสม โครงการที่ 1.2) ซ่อมแซมถนนลูกรัง ถนนซอยกระบวยหัวขวาง 5 หมู่ที่ 3 ปริมาณลูกรังไม่น้อยกว่า 120 ลบ.ม. พร้อมเกลี่ยตบแต่ง งบประมาณ 27,800.- บาท โปรดยกมือค่ะ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

นางสมศรี สระทอง 1.3 ซ่อมแซมไหล่ทางลูกรังถนนคอนกรีตเสริมเหล็กถนนใบบุ่น รองประธานสภา ฯ ไต่เครือ หมู่ที่ 4 ปริมาณลูกรังไม่น้อยกว่า 144 ลบ.ม. พร้อมเกลี่ยปฏิบัติหน้าที่แทนประธานสภาฯ ตบแต่ง งบประมาณ 37,400.- บาท

- มีสมาชิกท่านใดจะอภิปรายเพิ่มเติมหรือไม่ค่ะ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายบุญศิล อิงภู สมาชิกสภา ฯ เขต 2 ในความคิดเห็นส่วนตัว ตามที่ได้ลงพื้นที่สำรวจ ก็ขอฝากให้ผู้ตรวจสอบในการซ่อมแซมโครงการ ต่าง ๆ อยากให้ดำเนินการซ่อมแซมให้ได้มาตรฐาน และลงพื้นที่ ตรวจสอบจริงก่อนดำเนินโครงการ เพื่อจะได้รู้ รับทราบปัญหาจริง ๆ เพื่อให้ประชาชนได้รับความสะดวก สบายครับ

นางสมศรี สระทอง ขอบคุณท่านบุญศิล ฯ ค่ะ รองประธานสภา ฯ ปฏิบัติหน้าที่แทนประธานสภาฯ - มีท่านใดจะอภิปรายเพิ่มเติมอีกหรือไม่

ร.ต.ต.วีระชัย จำปาหาร ผมเห็นด้วยกับท่านบุญศิล ฯ คือ ถนนเส้นไปบ้านหนองซองแมว ประธานสภา ฯ ทางด้านทิศตะวันตก ลึกประมาณเกือบ 1 เมตร ถ้าเอาดินลูกรังไปใส่ พอฝนลงมาก็คงไหลออกหมด ผมว่าน่าจะเอาหินภูเขาไปวาง แล้วเอาคอนกรีตไปทับเป็นยาแนวอีกที เพราะว่าถ้าน้ำมาจะได้ผ่านไปเลย แต่สรุปภาพรวมคือ ที่ข้างเคียงอยากได้แต่ไม่เสียสละ ถ้าเราแก้ปัญหา ตรงพนังคันห้วยสมอทบ (ห้วยดินจี่) ได้ น้ำก็คงจะเบาบางลง ก็ขอฝากพิจารณาว่า ไม่ใช่เอาดินลูกรังลงอย่างเดียว ให้เอาหินใหญ่ ใส่ตะแกรงเหมือนที่เขาถมคอสะพาน ก็อาจจะลงทุนเยอะหน่อย แต่ก็จะแก้ปัญหาได้ระยะยาวครับ

นายทรงวุฒิ ลังภูรี ในส่วนของการขอใช้ที่ ผมเคยไปเจรจากับเจ้าของที่แล้ว ไม่มีใครอนุญาตผู้อำนวยการกองช่าง ให้ใช้เลย ต้องรบกวนท่านสมาชิก ท่านผู้บริหารได้ไปเจรจาลองดูอีกทีครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายสมบัติ ภูมิรินทร์ สมาชิกสภา ฯ เขต 2 ถนนใบบุ่นไต่เครือ ผมคิดว่าเราไม่จำเป็นต้องขอใช้ที่ของประชาชน พื้นที่มันมีอยู่แล้ว ประมาณ 1 เมตร เราทำแค่ที่เรามีอยู่ แต่เราก็ต้องทำให้ได้มาตรฐาน ซึ่งจุดนั้น น้ำมันล้นทุกปีอยู่แล้ว ก็ขอนำเรียนให้ที่ประชุมได้พิจารณาครับ

นางสมศรี สระทอง - มีสมาชิกท่านใดจะสอบถามเพิ่มเติมหรือไม่ค่ะ รองประธานสภา ฯ ปฏิบัติหน้าที่แทนประธานสภาฯ - ถ้าไม่มีก็ขอมติที่ประชุมว่า สมาชิกท่านใดเห็นควรอนุมัติให้ใช้ เงินทุนสำรองเงินสะสม โครงการที่ 1.3) ซ่อมแซมไหล่ทางลูกรัง ถนนคอนกรีตเสริมเหล็กถนนใบบุ่นไต่เครือ หมู่ที่ 4 ปริมาณลูกรัง ไม่น้อยกว่า 144 ลบ.ม. พร้อมเกลี่ยตบแต่ง งบประมาณ 37,400.- บาท โปรดยกมือค่ะ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

นางสมศรี สระทอง 1.4 ซ่อมแซมไหล่ทางลูกรังถนนคอนกรีตเสริมเหล็ก รองประธานสภา ฯ ถนนดอกส่าน หมู่ที่ 3 ปริมาณลูกรังไม่น้อยกว่า 180 ลบ.ม. ปฏิบัติหน้าที่แทนประธานสภาฯ พร้อมเกลี่ยตบแต่ง งบประมาณ 46,800.- บาท

- มีสมาชิกท่านใดจะอภิปรายเพิ่มเติมหรือไม่ค่ะ

นายคำแปลง ศรีบัว ขออนุญาตชี้แนะในการซ่อมแซมไหล่ทางลูกรังถนนคอนกรีตเสริมเหล็กสมาชิกสภา ฯ ถนนดอกส่าน หมู่ที่ 3 ผมได้ลงพื้นที่ไปตรวจสอบ ปรากฏว่า ความเสียหายของถนนมากพอสมควร น้ำเซาะคอนกรีตเข้าไปด้านใน ขอแนะนำว่า อยากให้ใช้รถที่มีตีนเกลี่ย วิธีการ คือ ให้รถเกรดออกไป แล้วเอารถไถใหญ่เหยียบให้แน่นและเกรดซ้ำอีก ก็ขอฝากกองช่างด้วยครับ

นางสมศรี สระทอง ขอบคุณท่านคำแปลง ฯ ค่ะ รองประธานสภา ฯ ปฏิบัติหน้าที่แทนประธานสภาฯ - มีท่านใดจะอภิปรายเพิ่มเติมอีกหรือไม่

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายทองพันธ์ ศรีบุญจันทร์ สมาชิกสภา ฯ เขต 1 ถนนดอกส่าน น้ำกัดเซาะเข้าไปลึกมาก ถ้าปล่อยไว้นานจะเสียหายไปมากกว่านี้ ก็อยากให้เร่งดำเนินการครับ

นายทรงวุฒิ ลังภูรี ในส่วนของการซ่อมแซมถนนดอกส่าน ถ้าสภา ฯ อนุมัติ ผู้อำนวยการกองช่าง สามารถดำเนินการได้ทันที เพราะว่ามีคอนกรีตแล้ว ส่วนถนนซอยใบบุ่น ไต่เครือ 5 ยังไม่สามารถดำเนินการได้แน่นอน รถขนดินก็เข้าไม่ได้ ต้องดูสถานการณ์ฝนก่อน แต่อีก 3 โครงการที่เหลือสามารถดำเนินการ ได้ทันทีครับ

นายมานพ นามปัญญา ขออนุญาตเสนอวิธีการแก้ไขถนนดอกส่าน ถ้าเราเอาดินลูกรังไปลง สมาชิกสภา ฯ แล้วฝนลงมา ดินก็จะไหลไปอีก อยากให้สมาชิกเราไปคุยกับเจ้าของที่ เพื่อที่จะขุดร่องไม่ให้น้ำเซาะออกมาครับ

นายประสิทธิ์ คำภูษา ขอฝากท่านสมาชิก ท่านผู้บริหาร ได้ลงพื้นที่ไปตรวจสอบ ไปคุยกับสมาชิกสภา ฯ เจ้าของที่ข้างเคียงด้วย ไม่อยากให้งบประมาณในส่วนนี้มันหลุดไปครับ

นายทรงวุฒิ ลังภูรี ในส่วนของถนนดอกส่าน ปัญหาที่เกิด คือ ร่องน้ำมีต้นยูคา ฯ ผู้อำนวยการกองช่าง เวลาน้ำมาก็มามาก ถ้าเราเอาต้นยูคา ฯ ออกได้ก็น่าจะแก้ปัญหาได้ครับ

นายนิพนธ์ อิงภู ประเด็นของเรื่อง ขอใช้ที่ ผมคิดว่าไม่น่าจะได้ผล เราใช้คอนกรีตเท นายกเทศมนตรี ไม่ให้น้ำเข้าไป น่าจะแก้ปัญหาได้ เราหาวิธีแก้ปัญหาดีกว่า อนุมัติตามหลักการไว้ก่อนก็ได้ครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายวุฒิชัย เชยชมศรี สมาชิกสภา ฯ เขต 2 ผมขอเสนอแนะฝ่ายช่าง ให้ทำรางเปิดประมาณ 1 เมตร เพราะว่า ถ้าเราเอาดินไปลง มันก็เกิดความเสียหายอยู่ดี ก็ต้องได้ซ่อมแซมทุกปี ก็ขอนำเรียนให้ ที่ประชุมพิจารณาครับ

นางสมศรี สระทอง - มีสมาชิกท่านใดจะสอบถามเพิ่มเติมหรือไม่ รองประธานสภา ฯ ปฏิบัติหน้าที่แทนประธานสภาฯ - ถ้าไม่มีก็ขอมติที่ประชุมว่า สมาชิกท่านใดเห็นควรอนุมัติให้ใช้ เงินทุนสำรองเงินสะสมโครงการที่ 1.4) ซ่อมแซมไหล่ทางลูกรัง ถนนคอนกรีตเสริมเหล็กถนนดอกส่าน หมู่ที่ 3 ปริมาณลูกรังไม่น้อยกว่า 180 ลบ.ม. พร้อมเกลี่ยตบแต่ง งบประมาณ 46,800.- บาท โปรดยกมือค่ะ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

นางสมศรี สระทอง 2) โครงการก่อสร้างรางระบายน้ำคอนกรีตเสริมเหล็ก รองประธานสภา ฯ ถนนพันมหาฝั่งตะวันออก (ช่วงจากแยกทางหลวงแผ่นดิน หมายเลข ปฏิบัติหน้าที่แทนประธานสภาฯ 227 - แยกซอยพันมหา 1) งบประมาณ 432,000.- บาท เพื่อก่อสร้างรางระบายน้ำคอนกรีตเสริมเหล็กรูปตัวยู พร้อมฝาปิด ยาว 137 เมตร กว้าง 0.30 เมตร ลึก 0.30 เมตร พร้อมวางท่อ ระบายน้ำ คสล. ขนาดเส้นผ่าศูนย์กลาง 0.40 เมตร และท่อประปา พีวีซีขนาด 1 1/2 นิ้ว ปรากฏในแผนพัฒนาเทศบาลห้าปี (ปี 2566 – 2570) ยุทธศาสตร์การพัฒนาโครงสร้างพื้นฐาน แผนงานเคหะและชุมชน ลำดับที่ 28

- มีสมาชิกท่านใดจะอภิปรายเพิ่มเติมหรือไม่ค่ะ

ร.ต.ต.วีระชัย จำปาหาร ขอเรียนถามผู้ที่เกี่ยวข้องว่า โครงการก่อสร้างที่ผ่านการอนุมัติ ประธานสภา ฯ ที่ยังไม่ดำเนินการก่อสร้าง มีกี่โครงการครับ

นายทรงวุฒิ ลังภูรี **โครงการจากเงินอุดหนุนเฉพาะกิจ ปี 2566 จำนวน 4 โครงการ** ผู้อำนวยการกองช่าง **งบประมาณ 11,634,000.- บาท** 1) โครงการก่อสร้างถนน คสล. สายทางถนนดอกส่าน หมู่ 3 กว้าง 4 เมตร ยาว 1,000เมตร หนา 0.15 เมตร หรือมีพื้นที่ ไม่น้อยกว่า 4,000 ตารางเมตร งบประมาณ 2,304,000.- บาท ดำเนินการเบิกจ่ายให้ผู้รับจ้างเรียบร้อยแล้ว 2) โครงการก่อสร้างถนน คสล. สายทางถนนใบบุ่นไต่เครือ หมู่ที่ 4 กว้าง 5 เมตร ยาว 720 เมตร หนา 0.15 เมตร หรือมีพื้นที่ไม่น้อยกว่า 3,600 ตารางเมตร งบประมาณ 2,050,000.- บาท ดำเนินการเบิกจ่ายให้ผู้รับจ้างเรียบร้อยแล้ว 3) โครงการซ่อมสร้างผิวจราจรด้วยแอสฟัลท์ติกคอนกรีต Asphaltic Concrete สายทางถนนใบบุ่นก้านก่อง - ถนนพันมหา หมู่ที่ 2 , 3 , 4 กว้าง 4 เมตร ยาว 1,400 เมตร หนา 0.04 เมตร หรือมีพื้นที่คอนกรีตไม่น้อยกว่า 5,600 ตารางเมตร งบประมาณ 2,250,000.- บาท ดำเนินการเบิกจ่ายให้ผู้รับจ้าง เรียบร้อยแล้ว 4) โครงการก่อสร้างระบบประปาหมู่บ้านแบบผิวดิน ขนาดใหญ่มาก หมู่ที่ 2 , 4 งบประมาณ 5,030,000.- บาท อยู่ระหว่างขอใช้พื้นที่

**โครงการจากเงินเหลือจ่ายอุดหนุนเฉพาะกิจ ปี 2566 จำนวน 3 โครงการ งบประมาณ 2,086,600.- บาท** 1)โครงการขยายผิวจราจรคอนกรีตเสริมเหล็ก ถนนกระบวย หัวขวาง หมู่ที่ 3 ขยายผิวจราจรกว้างข้างละ 1 เมตร ยาวรวม 718 เมตร หนา 0.15 เมตร หรือมีพื้นที่ไม่น้อยกว่า 718 เมตร งบประมาณ 455,000.- บาท ทำสัญญาแล้ว 2) โครงการซ่อมสร้างผิวจราจรด้วยแอสฟัลท์ติกคอนกรีต Asphaltic Conerete ถนนกระบวยหัวหย่อน หมู่ที่ 3 ผิวจราจรกว้าง 4 เมตร ยาว 470 เมตร หนา 0.05 เมตร หรือมีพื้นที่ไม่น้อยกว่า 1,880 ตารางเมตร พร้อมตีเส้นผิวจราจร 141 ตารางเมตร งบประมาณ 800,000.- บาท ประกาศผู้ชนะการเสนอราคาแล้ว ได้ผู้รับจ้างแล้ว 3) โครงการก่อสร้างถนนคอนกรีตเสริมเหล็ก ถนนนาคหัวจุ้ม หมู่ที่ 1 ผิวจราจรกว้าง 4 เมตร ยาว 318 เมตร หนา 0.15 เมตร หรือมีพื้นที่คอนกรีตไม่น้อยกว่า 1,272 ตารางเมตร งบประมาณ 831,600.- บาท ประกาศผู้ชนะการเสนอราคาแล้ว ได้ผู้รับจ้างแล้ว

**โครงการจากปีงบประมาณ 2565 ที่ขอกันเงินงบประมาณไว้ จำนวน 1 โครงการ งบประมาณ 500,000.- บาท** 1) โครงการก่อสร้างถนนคอนกรีตเสริมเหล็กสายจันกิ่ง (ช่วงสำนักงานเทศบาลเชื่อมถนนใบบุ่นหว่าน) ช่วงที่ 1 ผิวจราจรกว้าง 5 เมตร ยาว 115 เมตร หนา 0.15 เมตร หรือมีพื้นที่คอนกรีต ไม่น้อยกว่า 575 ตารางเมตร ช่วงที่ 2 ผิวจราจรกว้าง 4 เมตร ยาว 21 เมตร หนา 0.15 เมตร หรือมีพื้นที่คอนกรีตไม่น้อยกว่า 84 ตารางเมตร งบประมาณ 500,000.- บาท เบิกจ่ายเงิน ให้ผู้รับจ้างเรียบร้อยแล้ว

**โครงการซ่อมแซมถนน , รางระบายน้ำ , ขุดลอก** 1) จ้างซ่อมแซมฝารางระบายน้ำคอนกรีตเสริมเหล็กภายในเขต เทศบาลตำบลโพน จำนวน 3 เส้น 1.1 ฝารางระบายน้ำถนนจันกิ่ง หมู่ 2 , 4 1.2 ฝารางระบายน้ำถนนกระบวยหัวหย่อน หมู่ 3 1.3 ฝารางระบายน้ำซอยพันมหา 2 หมู่ 3 งบประมาณ 70,000.- บาท เบิกจ่ายเงินให้ผู้รับจ้างเรียบร้อยแล้ว 2) จ้างขุดลอกรางระบายน้ำพร้อมซ่อมแซมฝารางระบายน้ำ ตลาดสดเทศบาลตำบลโพน งบประมาณ 111,000.- บาท เบิกจ่ายเงินให้ผู้รับจ้างเรียบร้อยแล้ว 3) จ้างปรับปรุงไหล่ทางคอนกรีตเสริมเหล็กถนนใบบุ่นไต่เครือ หมู่ 4 งบประมาณ 50,000.- บาท เบิกจ่ายเงินให้ผู้รับจ้างเรียบร้อย แล้ว 4) จ้างขุดลอกบ่อตักตะกอนโรงผลิตน้ำประปา หมู่ที่ 3 งบประมาณ 26,000.- บาท เบิกจ่ายเงินให้ผู้รับจ้างเรียบร้อยแล้ว

**เงินงบประมาณตามเทศบัญญัติ 2566** 1) โครงการก่อสร้างรางระบายน้ำคอนกรีตเสริมเหล็ก ซอยกระบวยหัวหย่อน 1 (ด้านทิศตะวันออก) งบประมาณ 358,000.- บาท ทำสัญญาแล้ว 2) โครงการก่อสร้างรางระบายน้ำคอนกรีตเสริมเหล็กถนนจันกิ่ง (ด้านทิศใต้) งบประมาณ 476,000.- บาท ทำสัญญาแล้ว

**เงินทุนสำรองเงินสะสม** 1) โครงการปรับปรุงถนนคอนกรีตเสริมเหล็กถนนนาคแขนส่อย งบประมาณ 500,000.- บาท อยู่ระหว่างการเสนอราคา2) โครงการปรับปรุงระบบรางระบายน้ำ ถนนซอยนาคแขน ส่อย 2 งบประมาณ 500,000.- บาท อยู่ระหว่างทำแบบรูปรายการ งานก่อสร้างและกำหนดราคากลาง

นางสมศรี สระทอง ขอบคุณผู้อำนวยการกองช่างค่ะ รองประธานสภา ฯ ปฏิบัติหน้าที่แทนประธานสภาฯ- มีท่านใดจะอภิปรายเพิ่มเติมอีกหรือไม่

ร.ต.ต.วีระชัย จำปาหาร ด้วยความห่วงใยครับ เรามีบุคลากรฝ่ายช่างน้อย โครงการที่ใช้ ประธานสภา ฯ เงินทุนสำรองเงินสะสม เงินเรามีอยู่แล้ว แต่ไม่รู้เมื่อไหร่จะดำเนินการ ก็เป็นห่วงจุดนี้ครับ

นายประสิทธิ์ คำภูษา โครงการก่อสร้างรางระบายน้ำ มีหลายจุด เช่น หมู่ 1 , หมู่ 4 สมาชิกสภา ฯ งานเราก็มีตลอดและบุคลากรของเรามีน้อย อยากให้ดำเนินการโครงการ ที่มีอยู่แล้วให้เสร็จก่อน ค่อยดำเนินการโครงการอื่นครับ

นายสัมนัก ปัสสะ ผมเห็นด้วยกับโครงการก่อสร้างรางระบายน้ำคอนกรีตเสริมเหล็ก สมาชิกสภา ฯ ถนนพันมหา ซึ่งถนนเส้นนี้เป็นทางเปิด ประชาชนสัญจรมากพอสมควร ประชาชนที่อาศัยอยู่บริเวณนั้นก็ไม่มีที่ปล่อยน้ำเสีย และน้ำก็ท่วมขัง ประชาชนก็ได้รับความเดือดร้อนครับ

นายมานพ นามปัญญา เรื่องรางระบายน้ำเป็นประเด็นมานานแล้ว ผมเคยทำหนังสือ สมาชิกสภา ฯ เสนอมาทางกองช่างให้ไปเจาะ และตอนนั้นเครื่องเจาะของทางกองช่าง ชำรุด ก็เลยยังไม่ได้ดำเนินการ ปัญหาคือ น้ำอีกฝั่งข้ามมาอีกฝั่งหนึ่ง แต่ตอนนี้เรามีถนนแอสฟัลท์ติกแล้ว ปัญหาก็เบาบางลง แต่ปัญหา ที่ตามมาคือ หน้าบ้านสกปรก คนที่อาศัยอยู่บริเวณนั้นก็ได้รับผลกระทบ ผมเห็นว่าควรรับหลักการไปก่อนครับ

นายนิพนธ์ อิงภู ญัตติที่เสนอในวันนี้ เราได้หารือกันหลายรอบแล้ว โครงการก่อสร้าง นายกเทศมนตรี รางระบายน้ำทั้ง 5 หมู่บ้าน มีความสำคัญทั้งนั้น เรียงลำดับ ความเดือดร้อน คือ เส้นถนนพันมหามาเป็นลำดับแรก ปัญหาที่ก่อให้เกิด ความเสียหาย คือ ผิวจราจรที่เราซ่อมแซมเกิดความเสียหาย

ร.ต.ต.วีระชัย จำปาหาร ตอนนี้เราพิจารณาเรื่องการใช้เงินทุนสำรองเงินสะสม และท่านเลขานุการประธานสภา ฯ สภา ฯ ก็ได้ชี้แจงเกี่ยวกับรายละเอียดแล้ว เพื่อบรรเทาความเดือดร้อน ของพี่น้องประชาชน ปัญหาก็คือพี่น้องประชาชนได้รับความเดือดร้อน เราดำเนินการอย่างเร่งด่วนได้หรือไม่ เพื่อให้ทันต่อความต้องการ ของประชาชนครับ

นายทรงวุฒิ ลังภูรี ในส่วนของโครงการต่าง ๆ มันมีห้วงเวลาอยู่แล้วครับ เขากำหนดตายตัวผู้อำนวยการกองช่าง อยู่แล้วว่าระยะเวลาดำเนินงานกี่วัน , วันทำสัญญา , วันสิ้นสุดสัญญา , วันที่ลงงาน , วันส่งมอบ , วันตรวจรับครับ

นายคำแปลง ศรีบัว ฝ่ายบริหารหรือฝ่ายนิติบัญญัติล้วนแล้วก็อยากให้พี่น้องประชาชน สมาชิกสภา ฯ ได้รับความสะดวก สบาย ผมอยากจะให้เรียงลำดับความสำคัญ ความเร่งด่วนของโครงการ ประเด็นคือ อยากให้ดำเนินการในส่วนของ โครงการที่เราอนุมัติไปแล้ว เงินงบประมาณก็มีอยู่แล้ว เช่น โครงการ ที่ผมเคยสอบถามมาตลอดว่าขั้นตอนดำเนินการถึงไหนแล้ว ผมเห็นว่า น่าจะดำเนินการได้แล้ว เพราะเราอนุมัติตั้งแต่ต้นปี และตอนนี้ ถนนนาคคอคตที่เราซ่อมแซมไปเกิดการชำรุดอีกแล้ว ไหล่ทางไม่สมบูรณ์ ถ้ามีพายุเข้าก็จะทำให้เสียหายไปมากกว่านี้ ก็ขอฝากให้พิจารณา และลงพื้นที่ตรวจสอบดำเนินการซ่อมแซม ขอให้ติดตามในส่วน ที่เราดำเนินการไปแล้ว และซ่อมแซมปรับปรุงเพิ่มเติมในส่วนที่ชำรุดครับ

นายนิพนธ์ อิงภู ขั้นตอนการจัดซื้อจัดจ้าง มันมีระยะเวลา ไม่ใช่แค่ 1 – 2 สัปดาห์ก็เสร็จ นายกเทศมนตรี ต้องมีขั้นตอนของการนำเข้าแผนพัฒนา ฯ ด้วย ขั้นตอนของกระบวนการ จัดซื้อจัดจ้างด้วย และผู้ปฏิบัติก็ต้องทำตามขั้นตอนในเรื่องของเอกสาร ต่าง ๆ แล้วโครงการก็มีหลายโครงการที่ต้องดำเนินการตามปฏิทินงาน ที่เราวางไว้ ก็ขอนำเรียนให้ที่ประชุมทราบครับ

ร.ต.ต.วีระชัย จำปาหาร ก่อนที่จะมีการพิจารณาอนุมัติ เนื่องจากว่ามันเป็นเรื่องที่จำเป็นเร่งด่วน ประธานสภา ฯ ก็ขอฝากผู้อำนวยการกองช่างว่า ถ้าสภา ฯ อนุมัติโครงการไปแล้ว เห็นควรเร่งดำเนินการด้วย ผมเกรงว่าการแก้ปัญหาให้กับพี่น้องประชาชน จะล่าช้าไม่ทันต่อความต้องการครับ

นายทรงวุฒิ ลังภูรี ขั้นตอนของการดำเนินการแต่ละโครงการคือ เสนอแบบรูปรายการ ผู้อำนวยการกองช่าง 15 วัน , ประมาณราคา 30 วัน และจัดซื้อจัดจ้างอีกอย่างน้อย 20 วัน รวม ๆ แล้ว ขั้นตอนและวิธีการดำเนินการต่าง ๆ เกือบ 2 เดือน ก็ขอนำเรียนคร่าว ๆ ครับ

นายวุฒิชัย เชยชมศรี ขออภิปรายเพิ่มเติมครับ ในความคิดเห็นส่วนตัว ผมคิดว่าโครงการ สมาชิกสภา ฯ ที่จะดำเนินการมันมีน้อยไปครับ เพราะว่าเราดำเนินการในปี 2566 ปีต่อไป 2567 ก็ไปปรับแผนพัฒนา ฯ อีก ผมเกรงว่ามันจะยุ่งยากครับ เรากันเงินไว้ก่อนก็ได้เพราะว่าเงินสะสมกันเงินได้ภายใน 1 ปี อยากให้ ดำเนินการหลาย ๆ โครงการ เช่น รางระบายน้ำ , ถนนต่าง ๆ ตามซอย ของหมู่ 5 ซึ่งบรรจุอยู่ในแผนพัฒนา ฯ ปี 2566 มีหลายโครงการ อยู่แล้ว ก็ขอนำเรียนให้ที่ประชุมพิจารณาครับ

นางสมศรี สระทอง ขอให้ผู้อำนวยการกองช่าง ทำเป็นปฏิทินหรือเอกสารชี้แจงรายละเอียดรองประธานสภา ฯ โครงการ เช่น งบซ่อมแซม จำนวน 473,000.- บาท ดำเนินการปฏิบัติหน้าที่แทนประธานสภาฯ เกี่ยวกับอะไรบ้าง และเวลาดำเนินการโครงการต่าง ๆ รบกวนแจ้งให้ สมาชิกสภา ฯ ทราบด้วย จะได้ลงพื้นที่ตรวจสอบด้วยกันค่ะ

- มีท่านใดจะอภิปรายเพิ่มเติหรือไม่

- ถ้าไม่มีก็ขอมติที่ประชุมว่า สมาชิกท่านใดเห็นควรอนุมัติให้ใช้เงินทุน สำรองเงินสะสม โครงการที่ 2) โครงการก่อสร้างรางระบายน้ำคอนกรีต เสริมเหล็กถนนพันมหาฝั่งตะวันออก (ช่วงจากแยกทางหลวงแผ่นดิน หมายเลข 227 - แยกซอยพันมหา 1) งบประมาณ 432,000.- บาท เพื่อก่อสร้างรางระบายน้ำคอนกรีตเสริมเหล็กรูปตัวยูพร้อมฝาปิด ยาว 137 เมตร กว้าง 0.30 เมตร ลึก 0.30 เมตร พร้อมวางท่อ ระบายน้ำ คสล. ขนาดเส้นผ่าศูนย์กลาง 0.40 เมตร และท่อประปา พีวีซีขนาด 1 1/2 นิ้ว โปรดยกมือค่ะ

**มติที่ประชุม - เห็นชอบ 8 เสียง - ไม่เห็นชอบ 1 เสียง - งดออกเสียง 3 เสียง (รวมประธานสภา ฯ)**

ระเบียบวาระที่ 6 เรื่องอื่น ๆ

นางสมศรี สระทอง ขออนุญาตสอบถาม เรื่อง การเก็บค่าขยะมูลฝอยและค่าน้ำประปา รองประธานสภา ฯ คือ ได้รับการสอบถามจากชาวบ้านว่า เจ้าหน้าที่เก็บค่าขยะกับค่าน้ำ ปฏิบัติหน้าที่แทนประธานสภาฯ รวบยอด 2 เดือน คือ เดือนมิถุนายน กับ เดือนกรกฎาคม ซึ่งชาวบ้านแจ้งว่าเจ้าหน้าที่ได้มาเก็บแล้ว แต่มีการเก็บซ้ำ และอีกกรณี หนึ่งคือใบเสร็จของอีกหลังหนึ่งแต่มาเก็บกับอีกหลังหนึ่ง ซึ่งชื่อและ บ้านเลขที่ใกล้เคียงกัน ก็อาจจะเป็นเพราะว่าเจ้าหน้าที่ของเราเกิดความ สับสน ก็ขอให้งานจัดเก็บรายได้ชี้แจงในส่วนนี้ด้วยค่ะ

นางสาวสุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าฝ่ายบริหารงานคลัง หัวหน้าส่วนราชการ และผู้เข้าร่วมการประชุมทุกท่านค่ะ ขออนุญาต รักษาการ ผอ.กองคลัง ในส่วนนี้ ยังไม่ได้ทราบรายละเอียดกับเจ้าหน้าที่เก็บค่าขยะ , ค่าน้ำเลย ขอรับเรื่องนี้ไว้ก่อนแล้วจะสอบถามเจ้าหน้าที่อีกครั้งค่ะ

นางสมศรี สระทอง - มีท่านใดจะอภิปรายเพิ่มเติมอีกหรือไม่ค่ะ รองประธานสภา ฯ ปฏิบัติหน้าที่แทนประธานสภาฯ

นายทองพันธ์ ศรีบุญจันทร์ เรื่องน้ำประปาในอนาคต โครงการขุดลอกหนองสิม ที่เราวางแผนไว้ สมาชิกสภา ฯ แต่ยังไม่ได้ดำเนินการ ผมมีความเห็นว่า ถ้าเราจะเปลี่ยนทิศทางน้ำ สามารถทำได้หรือไม่ เรื่องนี้เดี๋ยวเราค่อยหารือพิจารณากันอีกครั้งครับ

นายมานพ นามปัญญา ขออนุญาตเพิ่มเติมต่อจากท่านทองพันธ์ ฯ ครับ ถ้าเราแยกทางน้ำ สมาชิกสภา ฯ ออกจากบ่อที่เราใช้ผลิตน้ำประปา ในเมื่อเรามีโครงการขุดลอกหนองสิม แล้ว เราก็จะทำพนังคันกั้นน้ำไว้ให้น้ำไปอีกทางหนึ่ง ก่อนที่จะถึงฤดูฝน เราก็สูบน้ำที่มันใสสะอาดอยู่เข้าไปไว้ก่อน และพอถึงฤดูฝนเราก็ค่อย ปล่อยน้ำไปตามสาย ผมคิดว่าเป็นข้อเสนอที่ดีครับ เพราะว่ากระแสตอนนี้ คือ พอฝนตกก็บอกว่าน้ำประปาเราไม่ดี ไม่มีคุณภาพ ถ้าเราดำเนินการ ในส่วนนี้แล้วยังเกิดปัญหาอีก เราก็ค่อยพิจารณากันอีกที ก็ขอนำเรียน ให้ที่ประชุมได้พิจารณาครับ

ร.ต.ต.วีระชัย จำปาหาร ขอเพิ่มเติมในส่วนนี้ครับ ในเรื่องนี้ก็ผ่านการประชาคมของ หมู่ 2 ประธานสภา ฯ และ หมู่ 4 อยู่แล้ว เพียงแต่เรายังไม่ได้นำไปปฏิบัติในเรื่องของการ ขับเคลื่อน , งบประมาณต่าง ๆ ครับ

นายจันทา พันภู เรียนท่านประธานสภา ฯ ท่านสมาชิกสภา ฯ คณะผู้บริหาร ที่ปรึกษาพิเศษ หัวหน้าส่วนราชการ และผู้เข้าร่วมการประชุมทุกท่านครับ หลาย ๆ ครั้ง ที่ผมได้เข้ามาร่วมประชุมกับพวกเรา ผมมีความรู้สึกว่า ทุก ๆ ท่านเต็มที่ และทุ่มเทกับงานทุกงาน เพื่อที่จะให้พี่น้องประชาชนในเขตเทศบาล ตำบลโพนได้อยู่ดีมีสุข ถือว่าพวกเราทุกคนทำหน้าที่ได้ดีมาก ก็ขอชมเชย ครับ และปัญหาต่าง ๆ ไม่ว่าจะเป็นเรื่องไฟ , น้ำประปา ซึ่งเป็นปัญหา เรื้อรังมานานแล้ว เราก็ค่อย ๆ แก้ปัญหาไปครับ

นายทองพันธ์ ศรีบุญจันทร์ ขออนุญาตนำเรียนผู้บริหาร เรื่อง ผักตบชวาในหนองสิม อยากให้ สมาชิกสภา ฯ ดำเนินการกำจัดออกเพื่อความสวยงามครับ

นายทองมี สระทอง ขอนำเรียนท่านสมาชิก เกี่ยวกับโครงสร้างพื้นฐาน เนื่องจากว่าปัจจุบันรองนายกเทศมนตรี การขอเงินอุดหนุนจากส่วนกลางหรือองค์การบริหารส่วนจังหวัดนั้น เมื่อ 3 สัปดาห์ที่ผ่านมา ได้ประสานกับท่าน สจ. สวาท ประดับการ ในการขออนุมัติ เรื่อง ขุดลอกสายกุดโง้วและฝายกุดโง้ว ทาง อบจ. แจ้งมาว่าขาดองค์ประกอบในการขอ คือ ขาดใบอุทิศ ก็ขอความกรุณา ท่านสมาชิกได้ประสานกับเจ้าของที่ในการบันทึกหรือลงชื่อในใบอุทิศที่ดิน และส่งคืนมาทางกองช่างด้วย เนื่องจากบุคลากรกองช่างมีน้อย การประสานงานต่าง ๆ ก็ให้ช่วย ๆ กันครับ

นางสมศรี สระทอง - ท่านสมาชิกสภา ฯ ท่านใดจะอภิปรายเพิ่มเติมหรือไม่ รองประธานสภา ฯ ปฏิบัติหน้าที่แทนประธานสภาฯ - ถ้าไม่มี ขอปิดประชุมค่ะ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน